**Ministru kabineta noteikumu projekta „****Noteikumi par republikas pilsētu un novadu administratīvo teritoriju robežu aprakstu apstiprināšanu” sākotnējās ietekmes novērtējuma ziņojums (anotācija)**

|  |  |  |  |  |  |
| --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | |
| 1. | Pamatojums | | | Ministru kabineta noteikumu projekts „Noteikumi par republikas pilsētu un novadu administratīvo teritoriju robežu aprakstu apstiprināšanu” (turpmāk – noteikumu projekts) izstrādāts, pamatojoties uz Administratīvo teritoriju un apdzīvoto vietu likuma 6.panta ceturto daļu un 7.panta ceturto daļu, kā arī pārejas noteikumu 24.2.apakšpunktu. | |
| 2. | Pašreizējā situācija un problēmas | | | Latvijas Republikā nav apstiprinātu administratīvo teritoriju robežu, kā rezultātā nevar viennozīmīgi noteikt zemes vienību piederību administratīvajai teritorijai. | |
| 3. | Saistītie politikas ietekmes novērtējumi un pētījumi | | | Noteikumu projekts šo jomu neskar. | |
| 4. | Tiesiskā regulējuma mērķis un būtība | | Ar noteikumu projektu tiks apstiprinātas visu republikas pilsētu un novadu administratīvo teritoriju robežas.  Valsts zemes dienests administratīvo teritoriju robežu aprakstus izstrādāja saskaņā ar Ministru kabineta 2012.gada 27.marta noteikumu Nr.216 „Administratīvo teritoriju un to teritoriālā iedalījuma vienību robežu noteikšanas, kā arī aprakstu sagatavošanas un aktualizēšanas kārtība” (turpmāk – Noteikumi Nr.216) prasībām.  Atbilstoši Noteikumu Nr.216 4.punktam, administratīvās teritorijas robežas noteikšanā ietilpst robežas apraksta un tā grafiskā pielikuma – robežas kartes sagatavošana. Tādējādi Valsts zemes dienests par katras republikas pilsētas un novada administratīvās teritorijas robežu sagatavoja robežas aprakstu un robežas karti.  Pēc robežu aprakstu un karšu saskaņošanas ar pašvaldībām Valsts zemes dienests, ievērojot Noteikumu Nr.216 26.punktu, sagatavoja par katru administratīvo teritoriju robežas aprakstu, izmantojot administratīvās teritorijas robežas karti un informāciju, kas norādīta ar pašvaldību saskaņotajā robežas aprakstā.  Apstiprināšanai Ministru kabinetā virzāmajos administratīvo teritoriju robežu aprakstos ir norādīts mazāks datu apjoms, nekā nosūtīts saskaņošanai pašvaldībai, jo pašvaldībai lēmuma pieņemšanai bija nepieciešama detalizētāka informācija par zemes vienību robežām, kas veido attiecīgās administratīvās teritorijas robežu.  Administratīvo teritoriju robežu kartes noteikumu projekta pielikumos sagatavotas no DGN formāta (datorizētās projektēšanas datnes formāta nosaukums, kas tiek atbalstīts programmās *Bentley Systems’ MicroStation* un *IGDS (Integraph’s Interactive Graphics Design System)*) datnēm.  Pēc noteikumu projekta stāšanās spēkā Valsts zemes dienesta tīmekļa vietnē [www.vzd.gov.lv](http://www.vzd.gov.lv). būs pieejamas administratīvo teritoriju robežu kartes, kurās būs redzama detalizēta informācija par visu apstiprināto republikas pilsētu un novadu administratīvo teritoriju robežām. Kadastra karte, kura izmantota robežu aprakstu un robežu karšu sagatavošanai un apstiprināšanai, tiks glabāta Valsts zemes dienesta arhīvā, nodrošinot vēsturisko datu saglabāšanu.  Valsts adrešu reģistra informācijas sistēmā uzkrāto aktuālo administratīvo teritoriju robežu teksta un telpiskos datu pieprasīšana un izsniegšana būs iespējama atbilstoši Ministru kabineta 2009.gada 30.novembra noteikumiem Nr.1373 „Valsts adrešu reģistra informācijas sistēmas datu pieprasīšana un izsniegšana”. | | |
| 5. | Projekta izstrādē iesaistītās institūcijas | | | Tieslietu ministrija (Valsts zemes dienests), Vides aizsardzības un reģionālās attīstības ministrija un republikas pilsētu un novadu administratīvo teritoriju pašvaldības.  Valsts zemes dienests robežas apraksta un robežas kartes paraugus, kas sagatavoti atbilstoši Noteikumu Nr.216 prasībām, ir saskaņojis ar Vides aizsardzības un reģionālās attīstības ministriju, Latvijas Ģeotelpiskās informācijas aģentūru un Latvijas Pašvaldību savienību.  Administratīvo teritoriju robežu apraksti un robežu kartes ir nosūtītas saskaņošanai pašvaldībām, par kurām ir sagatavoti robežu apraksti, un pašvaldībām, kuras robežojas ar pašvaldībām, par kurām sagatavoti robežu apraksti.  Valsts zemes dienests nav saņēmis Ropažu novada, Rundāles novada, Sējas novada, Stopiņu novada, Vārkavas novada un Vecumnieku novada pašvaldību atzinumus par saskaņošanai nosūtītajiem administratīvo teritoriju robežu aprakstiem, kā arī Daugavpils novada, Jaunpils novada un Limbažu novada pašvaldību atzinumus par atsevišķu administratīvo teritoriju robežu posmu robežu aprakstu saskaņošanu vai nesaskaņošanu.  Ņemot vērā minēto, un, pamatojoties uz Noteikumu Nr.216 24.punktu, kurā noteikts, ka, ja pašvaldības noteiktā termiņā nesniedz Valsts zemes dienestam attiecīgo informāciju, administratīvo teritoriju robežu apraksti ar kartēm ir uzskatāmi par saskaņotiem ar pašvaldībām.  Jūrmalas pilsētas, Ventspils pilsētas, Ērgļu novada, Kokneses novada un Ķekavas novada pašvaldības sniedza informāciju Valsts zemes dienestam par to, ka nesaskaņo administratīvās teritorijas robežu. Valsts zemes dienests par minēto administratīvo teritoriju robežu datu nesaskaņošanu ir informējis Vides aizsardzības un reģionālās attīstības ministriju, kura atbilstoši Noteikumu Nr.216 25.punktam ir sniegusi atzinumus, norādot, ka pašvaldībām nav juridiska pamata nesaskaņot Valsts zemes dienesta sagatavotos robežu aprakstus, jo Administratīvo teritoriju un apdzīvoto vietu likumā ir noteiktas administratīvās teritorijas ar ietilpstošajām teritoriālajām vienībām un Saeima, pieņemot Administratīvo teritoriju un apdzīvoto vietu likumu, lēma par administratīvajām teritorijām faktiskajās robežās. Vides aizsardzības un reģionālās attīstības ministrija norāda, ka saskaņā ar Administratīvo teritoriju un apdzīvoto vietu likumu par administratīvo teritoriju robežu grozīšanu lemj Saeima. Savukārt pašvaldībām jautājums par administratīvo teritoriju robežu grozīšanu risināms, ievērojot Ministru kabineta 2009.gada 17.novbembra noteikumos Nr.1330 „Kārtība, kādā sagatavojami un iesniedzami dokumenti administratīvi teritoriālā iedalījuma un apdzīvoto vietu statusa noteikšanas jautājumu izlemšanai” (turpmāk – Noteikumi Nr.1330) noteikto procedūru. Savukārt par Jūrmalas pilsētas administratīvās teritorijas robežu Vides aizsardzības un reģionālās attīstības ministrija ieteica robežu noteikt pa Lielupes ostas robežu. Minētais ieteikums ņemts vērā, sagatavojot attiecīgās administratīvās teritorijas robežas aprakstu.  Starpinstitūciju sanāksmē un sanāksmēs, kas notika pēc starpinstitūciju sanāksmes, starp robežu precizēšanā iesaistītajām pusēm (Vides aizsardzības un reģionālās attīstības ministrija, Latvijas Pašvaldību savienība, Valsts zemes dienests, kā arī minētās pašvaldības) panākta vienošanās par Ventspils pilsētas robežu, Ērgļu novada robežu, Ķekavas novada robežu, kā arī Jūrmalas pilsētas robežu, ierosinot precizēt dabas parka „Piejūra” robežu.  Kokneses novada robežu noteikumu projekta sagatavošanas gaitā nav iespējams precizēt, jo to neatbalsta Ogres novads, kura robežas tādejādi tiktu grozītas. Panākot vienošanos ar kaimiņu pašvaldību, administratīvo teritoriju robežas varēs grozīt atbilstoši Noteikumos Nr.1330 noteiktai procedūrai. | |
| 6. | Iemesli, kādēļ netika nodrošināta sabiedrības līdzdalība | | | Sabiedrības līdzdalība nemainīs noteikumu projekta būtību. | |
| 7. | Cita informācija | | |  | |
| **II. Tiesību akta projekta ietekme uz sabiedrību** | | | | | |
| 1. | | Sabiedrības mērķgrupa | | | Pašvaldību teritoriju plānotāji, zemes kadastrālie uzmērītāji. Pēc sertificēšanas institūciju (Latvijas Mērnieku biedrības Sertificēšanas centra un sabiedrības ar ierobežotu atbildību „Mācību un konsultāciju centrs ABC”) tīmekļa vietnēs pieejamās informācijas 2012.gada 5.septembrī Latvijā bija 231 zemes kadastrālās uzmērīšanas darbos sertificētas personas, ģeotelpiskās informācijas pakalpojumu sniedzēji. |
| 2. | | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | | | Attiecīgajās administratīvajās teritorijās visi zemes īpašnieki, vai, ja tādu nav, – tiesiskie valdītāji, vai, ja tādu nav, – lietotāji. |
| 3. | | Tiesiskā regulējuma finansiālā ietekme | | | Noteikumu projekts šo jomu neskar. |
| 4. | | Tiesiskā regulējuma nefinansiālā ietekme | | | Ar noteikumu projektu tiks apstiprinātas republikas pilsētu un novadu administratīvo teritoriju robežas, tā rezultātā tiks noteikta zemes vienību administratīvā piederība. |
| 5. | | Administratīvās procedūras raksturojums | | | Noteikumu projekts šo jomu neskar. |
| 6. | | Administratīvo izmaksu monetārs novērtējums | | | Noteikumu projekts šo jomu neskar. |
| 7. | | Cita informācija | | | Nav. |

Anotācijas III, IV, V, VI un VII sadaļa – noteikumu projekts šīs jomas neskar.

Tieslietu ministrs J.Bordāns

07.03.2013. 14:40

1002

J.Karro

67038645, janis.karro@vzd.gov.lv